На основу члана 7.20. и 32. Закона о локалној самоуправи („Службени гласник РС“, број 129/07, 83/2014 - др.закон, 101/2016 – др.закон и 47/2018), члана 2. 3. 4. и 9. Закона о комуналним делатностима („Службени гласник РС“, број 88/11, 104/2016 и 95/2018)члана 2. Закона о јавним предузећима („Службени гласник РС“, број 15/16),Уредбе о начину и условима за отпочињање обављања комуналне делатностикао(„Службени гласник РС“, број 13/2018 и 66/2018)и члана 32. Статута општине Параћин (Службени лист општине Параћин број 13/08, 12/12, 13/12\_\_\_\_\_\_\_\_\_\_) на седници Скупштине општине Параћин, која је одржана дана \_\_\_\_\_\_. 2019. године, донета је следећа :

ОДЛУКА

О ОБЕЗБЕЂЕЊУ ЈАВНОГ ОСВЕТЉЕЊА

I ОПШТЕ ОДРЕДБЕ

Члан1.

Овом Одлуком се уређује комунална делатност обезбеђење јавног осветљења која обухвата:

* одржавање објеката јавног осветљења,
* адаптацију и унапређење објеката јавног осветљења,
* поправку и одржавање инсталација јавног осветљења.

Јавним осветљењем се осветљавају саобраћајнице и друге површине јавне намене које су утврђене овом Одлуком.

**Јавно осветљење**

Члан 2.

Под јавним осветљењем, у смислу одредаба ове одлуке, подразумева се систем енергетских објеката, инсталација и уређаја за осветљавање јавних површина, објеката за спорт и рекреацију који се налазе у јавној својини, јавних и верских објеката.

Као јавне површине, у смислу одредаба ове одлуке, подразумевају се: улице, општински путеви, тргови, мостови, пешачке површине поред стамбених и других објеката, паркови, паркинзи и зелене површине у стамбеним насељима, гробља, уређена речна обала и друге површине на којима је предвиђена изградња јавног осветљења.

**Послови јавног осветљења**

Члан 3.

Под пословима јавног осветљења, у смислу одредаба ове одлуке, подразумева се:

1) Изградња јавног осветљења,

2) Редовно снабдевање електричном енергијом за јавно осветљење,

3) Одржавање, адаптација и унапређење објеката и инсталација јавног осветљења.

II НАЧИН ВРШЕЊА ПОСЛОВА ЈАВНОГ ОСВЕТЉЕЊА

**Поверавање послова**

Члан 4.

Послове изградњејавног осветљења обавља надлежни орган управе ОПШТИНЕ ПАРАЋИН

Редовно снабдевање електричном енергијом за јавно осветљење, уговара надлежни орган управе ОПШТИНЕ ПАРАЋИН

Послове одржавање, адаптације и унапређења објеката и инсталација јавног осветљења на територији општине Параћин као и насељена места, Стубица и Сисевац, који припадају енергетски општини Ћуприја, поверавају се Јавном предузећу за изградњу општине Параћин, а на основу уговора и ценовника на који даје сагласност оснивач јавног предузећа. Вршилац комуналне делатности обезбеђивање јавног осветљења мора да испуни услове за отпочињање, односно вршење комуналне делатности предвиђене члановима 13. и 14. Уредбе о начину и условима за отпочињање обављања комуналне делатности(„Службени гласник РС“, број 13/2018 и 66/2018).

**Програми**

Члан 5.

Послови изградње инсталација јавног осветљења, врше се у складу са Програмом који је саставни део годишњег Програма рада надлежне општинске управе.

Послови одржавања, адаптације и унапређења објеката и инсталација јавног осветљења општине Параћин, врше се у складу са Програмом који је саставни део годишњег Програма рада Јавног предузећа Дирекција за изградњу општине Параћин.

Члан 6.

Под одржавањем, адаптацијом и унапређењем објеката и инсталација јавног осветљења подразумева се одржавање енергетских објеката, инсталација и уређаја за јавно осветљење у исправном стању за њено функционисање. ( замена сијалица, пригушница, грла, упаљача, заштитних стакала, прегорелих каблова и др.)

**Редовно снабдевање**

Члан 7.

Под редовним снабдевањем електричном енергијом за јавно осветљење, подразумева се редовна испорука електричне енергије.

Јавно предузеће коме је поверена комунална делатност из ове Одлуке утврђује режим рада јавног осветљења.

По утврђивању режима рада јавног осветљења издаје се налог предузећу које испоручује електричну енергију за период почетка, трајања и времена коришћења јавног осветљења.

Редовно снабдевање електричном енергијом за јавно осветљење регулише се Уговором који закључују снабдевач за електричну енергију и надлежни орган општинске управе након спроведене јавне набавке.

Уговором из става 2. овог члана ближе се уређује начин снабдевања, цена, рокови плаћања, као и друга питања од значаја за функционисање јавног осветљења.

**Забрањене радње**

Члан 8.

Забрањено је неовлашћено:

- уклањање и рушење објеката и инсталација јавног осветљења;

- прикључивање на објекте и инсталације јавног осветљења;

- постављање рекламних паноа, причвршћивање објеката и ствари и лепљење плаката на објекте и инсталације јавног осветљења;

- прљање и на други начин оштећивање објеката и инсталација јавног осветљења.

III ИНСПЕКЦИЈСКИ НАДЗОР

Члан 9.

Надзор над применом одредаба ове одлуке врши Општинска управа надлежна за саобраћај, комуналне и инспекцијске послове Општине Параћин.

Послове инспекцијског надзора над спровођењем одредаба ове одлуке врши комунални инспектор.

Комунални инспектор је овлашћен да подноси захтев за покретање прекршајног поступка против правног лица, предузетника и физичког лица и да изда прекршајни налог за казне које су предвиђене у фиксном износу.

На решење комуналног инспектора може се изјавити жалба Општинском већу општине Параћин у року од 15 дана од дана достављања решења.

Жалба изјављена на решење комуналног инспектора не задржава његово извршење.

Члан 10.

Контролу и одржавање комуналног реда у овој области обавља комунална инспекција.

Комунални инспектор је овлашћен да у вршењу комуналних послова, присуством на лицу места:

- спречава нарушавање комуналног реда прописаног овом Одлуком;

- успоставља нарушени ред применом својих овлашћења утврђених законом;

- издаје прекршајни налог за прекршаје за које је предвиђена новчана казна у фиксном износу, у складу са одредбама ове одлуке и закона о прекршајима;

- предузима друге мере у складу са својим овлашћењима прописаним законом.

IV КАЗНЕНЕ ОДРЕДБЕ

Члан 11.

Новчаном казном у износу од 100.000,00 до 500.000,00 динара казниће се за прекршај ЈП ако не одржава објекте и инсталације јавног осветљења у исправном стању у складу са програмом из члана 5. ове одлуке.

Новчаном казном у износу од 20.000,00 до 50.000,00 динара казниће се за прекршај из става 1. овог члана и одговорно лице у ЈП.

Члан 12.

Новчаном казном у износу од 100.000,00 до 500.000,00 динара казниће се за прекршај правно лице ако се неовлашћено прикључује на објекте и инсталације јавног осветљења (члан 8. став 1. алинеја 2.).

Новчаном казном у износу од 20.000,00 до 50.000,00 динара казниће се за прекршај из става 1. овог члана и одговорно лице у правном лицу.

Новчаном казном у износу од 75.000,00 динара казниће се предузетник ако учини прекршај из става 1. овог члана.

Новчаном казном у износу од 50.000,00 динара казниће се физичко лице ако учини прекршај из става 1. овог члана.

Члан 13.

Новчаном казном у износу од 50.000,00 динара казниће се за прекршај правно лице ако:

1) уклања, руши, прља и на други начин оштећује објекте и инсталације јавног осветљења (члан 8. став 1. алинеја 1. и 4.);

2) поставља рекламне паное, врши причвршћивање објеката и ствари и лепљење плаката на објекте и инсталације јавног осветљења (члан 8. став 1. алинеја 3.).

Новчаном казном у износу од 10.000,00 динара казниће се за прекршај из става 1. овог члана и одговорно лице у правном лицу.

Новчаном казном у износу од 40.000,00 динара казниће се предузетник ако учини прекршај из става 1. овог члана.

Новчаном казном у износу од 20.000,00 динара казниће се физичко лице ако учини прекршај из става 1. овог члана.

Члан 14.

За прекршаје из овог члана може се издати прекршајни налог у складу са Законом о прекршају и Правилником о обрасцу прекршајног налога и то за следеће прекршаје:

А) Новчаном казном у износу од 100.000,00 динара казниће се предузеће или правно лице за следеће прекршаје и то:

- ако се неовлашћено прикључује на објекте и инсталације јавног осветљења противно одредбама члана 8. став 1. алинеја 2;

- постављање рекламних паноа, причвршћивање објеката и ствари и лепљење плаката на објекте и инсталације јавног осветљења противно одредбама члана 8. став 1. алинија 3;

- прљање и на други начин оштећивање објеката и инсталација јавног осветљења противно одредбама члана 8. став 1. алинија 4.

За прекршаје из става предходног става новчаном казном од 50.000,00 динара казниће се и одговорно лице у правном лицу.

Б) Новчаном казном у износу од 50.000,00 динара казниће се предузетник за следеће прекршаје и то:

- ако се неовлашћено прикључује на објекте и инсталације јавног осветљења противно одредбама члана 8. став 1. алинеја 2;

- постављање рекламних паноа, причвршћивање објеката и ствари и лепљење плаката на објекте и инсталације јавног осветљења противно одредбама члана 8. став 1 алинија 3;

- прљање и на други начин оштећивање објеката и инсталација јавног осветљења противно одредбама члана 8. став 1. алинија 4.

В) Новчаном казном у износу од 20.000 динара казниће се физичко лице за следеће прекршаје и то:

- постављање рекламних паноа, причвршћивање објеката и ствари и лепљење плаката на објекте и инсталације јавног осветљења противно одредбама члана 8. став 1. алинија 3;

- прљање и на други начин оштећивање објеката и инсталација јавног осветљења противно одредбама члана 8. став 1. алинија 4.

Лице против кога је издат прекршајни налог ако прихвати одговорност и у року од осам дана од дана пријема прекршајног налога плати половину изречене казне ослобађа се плаћења друге половине изречене казне.

Лице против кога је издат прекршајни налог прихвати одговорност за прекршај и након истека рока од осам дана од дана пријема прекршајног налога добровољно плати целокупан износ изречене казне пре поступка извршења.

V ПРЕЛАЗНЕ И ЗАВРШНЕ ОДРЕДБЕ

Члан 15.

Ова одлука ступа на снагу осмог дана од дана објављивања у "Службеном листу општине Параћин".

Ступањем на снагу ове одлуке престаје да важи „Одлука о јавној расвети општине Параћин“ (Сл.лист општине Параћин бр.28/2016).

СКУПШТИНА ОПШТИНЕ ПАРАЋИН

Број: од . године

ПРЕДСЕДНИК

СКУПШТИНЕ ОПШТИНЕ

\_\_\_\_\_\_\_\_\_\_\_\_\_\_\_\_\_\_\_\_\_\_\_

Драган Митић

О Б Р А З Л О Ж Е Њ Е

Предложеном Одлуком врши се усаглашавање досадашње Одлуке о јавној расвети са изменама Закона о комуналним делатностима и Уредбом о начину и условима за отпочињање обављања комуналних делатности (Сл.гласник РС бр. 13/2018 и 66/2018.), те је одмах предложен пречишћени текст Одлуке како би се извршиоци лакше сналазили у њеној примени.

Предложена Одлука садржи 5. поглавља и 14. чланова и њен текст је у појединим члановима детаљније и прецизније уредио материју комуналне делатности обезбеђења јавног осветљења на територији општине Параћин. Недостаци који су постојали у претходној Одлуци су овом Одлуком отклоњени.

У предложеној Одлуци су дефинисане опште одредбе и то: шта обухвата комунална обезбеђење јавног осветљења, послови обезбеђења јавног осветљења, поверавање истих, програми обезбеђивања јавног осветљења, утврђивање режима јавног осветљења, као и казнене одредбе у складу са Законом о прекршајима.

На основу изложеног предлаже се усвајање Одлуке о обезбеђењу јавног осветљења као што је и предложено.